section_heading: Format natjecanja
paragraph_text: Kup se igra na pretkolo, šesnaestinu finala, osminu finala, četvrtfinale, polufinale i finale. Pretkolo, šesnaestina finala i osmina finala igraju se na jednu utakmicu, a domaćin je slabija ekipa po koeficijentu. U četvrtfinalu i polufinalu parovi se određuju izvlačenjem ždrijeba neovisno o jačini koeficijenta klubova. Finale se od sezone 2014./15. igra na jednu utakmicu i to na neutralnom terenu. U slučaju da utakmica završi neriješeno, igraju se dva produžetka od 15 minuta, a ako ni tada nema pobjednika, izvode se jedanaesterci. Osvajač kupa osvaja trofej "Rabuzinovo sunce" i ulazak u drugo pretkolo UEFA konferencijske lige.